HSRP: यूपी के सभी वाहनों पर हाई सिक्योरिटी नंबर प्लेट अनिवार्य, इस तारीख से नियम लागू
दिल्ली में बिना HSRP वाली गाड़ियों पर 5500 रुपए का चालान काटा जा रहा है। दिल्ली में यह नियम पहले ही लागू कर दिया गया है।
लखनऊ। दिल्ली के बाद अब उत्तर प्रदेश ने भी वाहनों में हाई सिक्योरिटी नंबर प्लेट (HSRP) को लेकर बड़ा फैसला किया है। उत्तर प्रदेश सरकार ने अगले साल 15 जुलाई से राज्य में हर पंजीकृत वाहन के लिए हाई सिक्योरिटी नंबर प्लेट अनिवार्य कर दिया है। वाहन मालिकों के पास डेढ़ साल का समय होगा और तबतक उन्हें अपनी गाड़ी पर हाई सिक्योरिटी नंबर प्लेट लगवानी होगी। दिल्ली में बिना HSRP वाली गाड़ियों पर 5500 रुपए का चालान काटा जा रहा है। दिल्ली में यह नियम पहले ही लागू कर दिया गया है। आपको बता दें कि High Security Registration Plates अप्लाई करने की प्रक्रिया पूरी तरह से ऑनलाइन है। उपभोक्ता नंबर प्लेट और स्टिकर की होम डिलीवरी का विकल्प भी चुन सकते हैं। केवल कारों को ईंधन स्टिकर मिलना चाहिए। इन दोनों में से किसी एक के भी न होने पर एमवी अधिनियम के तहत 5,500 रुपये का चालान है।